வரிந்த வில் அனங்கன் வாளி மனங்களில் தைப்ப, மாதர் எரிந்த பூண் இனமும், கொங்கை வெயர்த்த போது இழிந்த சாந்தும், சரிந்த மேகலையும், முத்தும், சங்கமும், தாழ்ந்த கூந்தல் வரிந்த பூந் தொடையும், அன்றி வெள்ளிடை அரிது - அவ் வீதி. 18 இராமனின் மேனி அழகு தோள் கண்டார், தோளே கண்டார்; தொடு கழல் கமலம் அன்ன தாள் கண்டார், தாளே கண்டார்; தடக் கை கண்டாரும், அஃதே; வாள் கொண்ட கண்ணார் யாரே, வடிவினை முடியக் கண்டார்? -